Viiden vuoden yksinäisyys
Viiden vuoden yksinäisyys on Sauli Niinistön vuonna 2005 julkaisema muistelmateos. Sauli Niinistö kuvaa kirjassaan 1990-luvun loppua, jolloin hän toimi ministerinä ja kokoomuksen puheenjohtajana. Kirjan keskeisinä teemoina ovat Suomen talouspolitiikka ja liittyminen Euroopan talous- ja rahaliittoon EMU:uun sekä hänen vaimonsa Marja-Leena Niinistön kuolema auto-onnettomuudessa vuonna 1995.
Suomen Sisu
Vasemmistoliittolaiset poliitikot Li Andersson ja Dan Koivulaakso sekä toimittaja Mikael Brunila julkaisivat vuonna 2012 kirjan "Äärioikeisto Suomessa". Kirjoittajat yhdistivät Suomen Sisun ohjelman uuteen eurooppalaiseen oikeistoradikalismiin, joka puhuu kulttuurisista eroista ja niiden säilyttämisestä. Uuden radikaalioikeiston mukaan liberalismi tuhoaa kansallisia yhteisöjä. Tekijöiden mukaan 2000-luvun oikeistopopulistit hakevat sekä ulkopuolisia uhkia että syntipukkeja kansakunnan sisäpuolelta. Edellisiä ovat etenkin maahanmuuttajat, jälkimmäisiä liberaalit ja vasemmistolaiset. Politiikka esitetään kansallisen konservatismin ja liberalismin välisenä vastakkainasetteluna, millä pyritään suuntaamaan puoluekenttää oikealle. Kirjan tekijöiden mukaan Sisulla oli vaikutusta niin sanottujen maahanmuuttokriittisten blogien syntyyn vuodesta 2005. Vanhasta äärioikeistolaisuudesta muistutti tekijöiden mukaan rasistinen kielenkäyttö sekä väitteet rotujen älykkyyseroista.